รพ.ชุมแพขอนแก่น ยกระดับบริการผ่าตัดผู้ป่วยปลื้มนัดผ่านิ่วในถุงน้ำดีใช้เวลาแค่3วัน
โรงพยาบาลชุมแพจ.ขอนแก่นโชว์ศักยภาพยกระดับบริการผ่าตัดแบบOne Stop Serviceทั้งการผ่าตัดส่องกล้อง ผ่าตัดแผลเล็ก และผ่าตัดวันเดียวกลับ พร้อมย้ำให้บริการผู้ป่วยบัตรทองด้วยมาตรฐานเดียวกับสิทธิข้าราชการ ด้านผู้ป่วยปลื้มนัดผ่าตัดนิ่วในถุงน้ำดีใช้เวลาแค่3วัน ไม่ต้องรอคิวนานนับเดือน29 ส.ค.2562 พญ.ดวงพร อัศวราชันย์ ผู้อำนวยการโรงพยาบาลชุมแพกล่าวว่า โรงพยาบาลชุมแพได้รับนโยบายจากรัฐมนตรีว่าการกระทรวงสาธารณสุข ปลัดกระทรวงสาธารณสุข และผู้ว่าราชการจังหวัด ในการกระจายความแออัดจากโรงพยาบาลศูนย์ขอนแก่น ดูแลโซนตะวันตกของจังหวัดและรอยต่อรวม9อำเภอ (พื้นที่รอยต่อ จ.เพชรบูรณ์ จ.เลย จ.ชัยภูมิ) โดยได้รับการยกระดับเป็นโรงพยาบาลทั่วไปขนาดเล็ก พ.ศ.2558และเพิ่มขนาดเตียงเป็น250เตียง ในปี พ.ศ.2562ทำให้มีแพทย์เฉพาะทางครบทุกสาขา มีศักยภาพช่วยแบ่งเบาโรงพยาบาลศูนย์ขอนแก่นปัจจุบันมีเตียงที่ใช้งานจริงจำนวน350เตียง มีป่วยนอกมากกว่า28000คน/เดือน ผู้ป่วยใน1800คน/เดือน ให้บริการประชาชนในพื้นที่รับผิดชอบและรับเคสส่งกลับจากโรงพยาบาลขอนแก่น ตลอดจนช่วยดูแลผู้ป่วยที่มีอาการแทรกซ้อน รวมทั้งเคสยากๆบางส่วนอีกด้วยพญ.ดวงพร กล่าวว่า สัดส่วนประชาชนที่มาใช้บริการกว่า73%คือผู้ใช้สิทธิหลักประกันสุขภาพถ้วนหน้าหรือบัตรทอง ซึ่งประชาชนยังเข้าใจผิดว่าสิทธิบัตรทองจะได้รับบริการชั้นสอง ขอยืนยันว่าสิทธิบัตรทองไม่ใช่คนไข้ชั้นสอง โรงพยาบาลให้การบริการที่มีมาตรฐานเทียบเท่ากับสิทธิสวัสดิการข้าราชการและประกันสังคมคนไข้ในเขต อ.ชุมแพ และอำเภอใกล้เคียงเดินทางไปโรงพยาบาลศูนย์ขอนแก่นลำบาก และกว่า20%ยังเป็นผู้สูงอายุ การจะดูแลคนไข้ได้เต็มที่เราก็ต้องเพิ่มศักยภาพ ซึ่งในช่วง2-3ปีนี้เรามีแพทย์เพิ่มขึ้น พัฒนาการผ่าตัดจนยกระดับบริการOne Stop Serviceบริการแบบครบวงจร ใกล้ใจสามารถช่วยโรงพยาบาลศูนย์ขอนแก่นได้มากพอสมควร ส่วนทิศทางในอนาคตเราอยากเพิ่มศักยภาพเป็นโรงพยาบาลทั่วไปขนาดใหญ่ รวมทั้งเป็นExcellence Centerด้านศูนย์ส่องกล้องทางเดินอาหาร การผ่าตัดแบบแผลเล็ก และการผ่าตัดแบบไปกลับวันเดียว พญ.ดวงพร กล่าวด้าน นพ.พศวีร์ เผ่าเสรี รองผู้อำนวยการฝ่ายพัฒนาคุณภาพบริการโรงพยาบาลชุมแพกล่าวว่า โรงพยาบาลมีแพทย์เชี่ยวชาญเฉพาะทางครบทุกสาขา รวม36คน ในระยะหลังมานี้โรงพยาบาลรับเข้าผู้ป่วยมากกว่าส่งต่อ แสดงว่าศักยภาพดีขึ้นในการดูแลผู้ป่วยในพื้นที่ รวมทั้งรับส่งต่อจากโรงพยาบาลศูนย์ขอนแก่นเพื่อลดความแออัดประมาณ400-500เคส/ปีสำหรับบริการOne Stop Serviceใกล้บ้านใกล้ใจ เริ่มต้นจากสาชาจักษุซึ่งมีการรับผู้ป่วยผ่าตัดต้อกระจกแล้วขยายเป็นสาขาโรคหัวใจ โรคหลอดเลือดสมอง โรคไต ศัลยกรรม ออร์โธปิดิกส์ และโรคมะเร็ง โดยสาขาจักษุ โรงพยาบาลชุมแพเป็นศูนย์กลางที่ผ่าต่อกระจกได้จำนวนมาก ส่วนผู้ป่วยเบาหวานสามารถเข้าถึงบริการได้ง่ายขึ้น โรคหลอดเลือดสมองสามารถเข้าถึงยาขยายหลอดเลือดประมาณ12%และระยะเวลาการเข้าถึงยาเร็วขึ้น สาขาโรคไตมีอายุรแพทย์โรคไต2ท่าน รับวางCAPDได้ทั่ว จ.ขอนแก่น ถ้าผู้ป่วยคิวช้าคิวนาน มาที่โรงพยาบาลชุมแพก็จะได้วางสายล้างไตเร็วขึ้นในส่วนของงานศัลยกรรม สิ่งที่โรงพยาบาลเพิ่มศักยภาพ เช่น การพัฒนาหน่วยตรวจวินิจฉัยและการรักษาด้วยการส่องกล้อง ให้บริการผ่าตัดแบบวันเดียวกลับ บริการผ่าตัดแบบแผลเล็ก การผ่าตัดไทรอยด์โดยไร้แผลเป็น ในกลุ่มโรคมะเร็งก็มีบริการศัลยกรรมในกลุ่มโรคมะเร็ง เช่น มะเร็งเต้านม มะเร็งลำไส้ มะเร็งทางเดินปัสสาวะ นอกจากนี้ ในปี2562โรงพยาบาลยังจัดโครงการคัดกรองมะเร็งลำไส้ให้กับประชาชนใน อ.ชุมแพ และพื้นที่ใกล้เคียง12อำเภอ พบผู้ที่มีความเสี่ยงและรับบริการส่องกล้อง211ราย ผลการตรวจพบเป็นมะเร็ง7ราย ได้รับการผ่าตัดรักษาแล้ว5ราย และเป็นเนื้องอก83รายนพ.เกียรติตะวัน กิ่งแฝง หัวหน้ากลุ่มงานศัลยกรรมโรงพยาบาลชุมแพกล่าวว่ากลุ่มงานศัลยกรรมของโรงพยาบาลชุมแพให้บริการเกือบทุกโรคของงานศัลยกรรม แต่ที่เน้นเพิ่มขึ้นมาคือการพัฒนางานผ่าตัดด้วยการส่องกล้อง การผ่าตัดแผลเล็ก และการผ่าตัดแบบวันเดียวกลับ ซึ่งจะช่วยให้ผู้ป่วยฟื้นตัวได้เร็ว ลดภาวะแทรกซ้อน ลดการส่งต่อผู้ป่วยไปยังโรงพยาบาลขอนแก่น ทำให้ผู้ป่วยในพื้นที่ไม่ต้องเดินทางไกล ไม่ต้องเสียค่าใช้จ่ายทั้งการเดินทางและค่ากินอยู่อื่นๆทั้งนี้ กรณีโรคภาวะฉุกเฉินที่ผู้ป่วยเข้าผ่าตัดอันดับแรก คือ ไส้ติ่งอักเสบ รองลงมาคือ นิ่วในถุงน้ำดี ทั้งถุงน้ำดีอักเสบ ท่อทางเดินน้ำดีอุดตัน ส่วนกรณีไม่ฉุกเฉินที่ผู้ป่วยรับการรักษา ส่วนใหญ่เป็นการผ่าตัดเนื้องอกลำไส้ใหญ่ที่การผ่าตัดส่องกล้องค่อนข้างได้ผลดี นอกจากนี้ยังมีการผ่าตัดก้อนเนื้อไทรอยด์ แก้ไขภาวะไส้เลื่อนหน้าท้องและขาหนีบ รวมถึงผ่าตัดไส้ติ่ง เป็นต้น โดยโรงพยาบาลได้พัฒนาความรู้เทคนิคการส่องกล้องรวมถึงทีมงานพยาบาลช่วยส่องกล้อง ทำให้คนไข้ในพื้นที่ได้รับประโยชน์มากที่สุด นอกจากนี้ยังได้พัฒนาการดูแลและรักษาผู้ป่วยมะเร็งเต้านมที่เป็นมะเร็งพบบ่อยในหญิงไทย ให้บริการตั้งแต่ตรวจวินิจฉัยด้วยเครื่องแมมโมแกรม การผ่าตัดเต้านม คนไข้ผ่าที่ตัดเสร็จ ถ้าจำเป็นต้องให้ยาเคมีบำบัดก็จะดูแลต่อโดยศัลยแพทย์ แต่ถ้าต้องฉายรังสีจะส่งต่อไปโรงพยาบาลศูนย์ขอนแก่นสมบูรณ์ โสภาคุณ อายุ64ปี ประชาชนในเขต อ.หนองเรือ หนึ่งในผู้รับบริการผ่าตัดที่โรงพยาบาลชุมแพ กล่าวว่า ตนป่วยเป็นโรคนิ่วในถุงน้ำดีโดยตรวจพบตั้งแต่ปี2560แต่ตอนนั้นยังไม่ยอมเข้ารับการผ่าตัด จนกระทั่งปีนี้ไปเข้าโรงพยาบาลหนองเรือและถูกส่งตัวไปผ่าตัดที่โรงพยาบาลศูนย์ขอนแก่น แต่เนื่องจากตนสะดวกรับการผ่าตัดในเดือน ก.ค. เพราะหลังจากนั้นเป็นช่วงเก็บเกี่ยวข้าวและอ้อย การจะรับบริการที่โรงพยาบาลศูนย์ขอนแก่นต้องรอคิวผ่าตัดนาน2-3เดือน จึงขอย้ายมารับการผ่าตัดที่โรงพยาบาลชุมแพแทนเขาบอกว่านิ่วเต็มถุงน้ำดีเลย แต่เราไม่อยากรอคิวนาน เราเป็นชาวไร่ชาวนา ต้องเก็บเกี่ยวข้าว ตัดอ้อย พอดีกับมีญาติคนหนึ่งมาทำงานใน อ.ชุมแพ และแนะนำว่าถ้าจะผ่าตัดอะไรให้ลองมาที่นี่ดูก่อน ก็เลยมาผ่าที่นี่แทน ตอนแรกก็ไม่มั่นใจคุณหมอ คิดว่าหมอจะเก่งเทียบเท่าโรงพยาบาลขอนแก่นหรือไม่ แต่พอมาแล้วประทับใจมาก มา3วันผ่าตัดเลย วันแรกตรวจเสร็จ นัดนอนโรงพยาบาลวันที่29ก.ค. พอวันที่30ก.ค. ก็ผ่าตัดเลย ไม่คิดว่าจะเร็วขนาดนี้ ผ่าตัดออกมามีนิ่ว78ก้อน แต่หลังผ่าแล้วไม่มีอาการอะไรเลย โรงพยาบาลก็สะอาด เดินทางสะดวกสบาย ใกล้บ้าน ที่จอดรถสะดวก รู้สึกสบายใจที่มารับบริการที่นี่สมบูรณ์ กล่าว
โรงพยาบาลชุมแพ จ.ขอนแก่น โชว์ศักยภาพยกระดับบริการผ่าตัดแบบ One Stop Service ทั้งการผ่าตัดส่องกล้อง ผ่าตัดแผลเล็ก และผ่าตัดวันเดียวกลับ พร้อมย้ำให้บริการผู้ป่วยบัตรทองด้วยมาตรฐานเดียวกับสิทธิข้าราชการ
บัตรทอง,One Stop Service,โรงพยาบาลชุมแพ,ดวงพร อัศวราชันย์